
                                                                       ประกาศองค์การบริหารส่วนตำบลควนพัง
เรื่อง ริบเงินประกันสัญญาเข้าเป็นรายได้ขององค์การบริหารส่วนตำบลควนพัง
                                                   ..........................................................................
                          ตามที่องค์การบริหารส่วนตำบลควนพังได้ ว่าจ้าง บริษัท เสริมศิริ  อินเตอร์เทรด จำกัด  โดย นายสถาพร  บุญชูวงศ์   เป็นผู้รับจ้างทำการก่อสร้างหอกระจายข่าว ประจำหมู่บ้าน หมู่ที่ ๗ และหมู่ที่ ๘  ตำบลควนพัง ตามสัญญาจ้าง    เลขที่ ๑  /๒๕๔๘   ลงวันที่ ๓  มีนาคม  ๒๕๔๘   ซึ่งผู้รับจ้างได้วางหลักประกันสัญญาเป็นเงินสด  จำนวน ๔,๘๗๕  บาท  ตามสำเนาใบเสร็จรับเงิน เล่มที่  ๑  เลขที่  ๐๑๗  ลงวันที่  ๓ มีนาคม  ๒๕๔๘  ซึ่งครบกำหนดถอนคืนหลักประกันดังกล่าว  เมื่อวันที่  ๒๙  พฤษภาคม  ๒๕๕๐ แต่ทางองค์การบริหารส่วนตำบลควนพัง ไม่สามารถคืนเงินประกันสัญญาดังกล่าวคืนได้ เนื่องจากในช่วงประกันสัญญา  หอกระจายข่าวประจำหมู่บ้านหมู่ที่ ๗  และหมู่ที่ ๘ ไม่สามารถใช้การได้ ซึ่งได้แจ้งให้ผู้รับจ้างมาดำเนินการซ่อมแซมหอกระจายข่าว  ตามหนังสือ อบต.ควนพัง  ที่ นศ. ๗๕๑๐๒ / ๑๐   ลงวันที่ ๑๐  มกราคม ๒๕๕๔ ,ที่ นศ. ๗๕๑๐๒ / ๖๓  ลงวันที่ ๑๐  กุมภาพันธ์  ๒๕๕๔  ที่  นศ. ๗๕๑๐๒ / ๓๔๔   ลงวันที่  ๕  สิงหาคม  ๒๕๕๔ แล้วนั้น
                          ตามระเบียบกระทรวงมหาดไทยว่าด้วยการพัสดุ ว่าด้วยการพัสดุขององค์การบริหารส่วนตำบล พ.ศ. ๒๕๓๘ (แก้ไขเพิ่มเติม ฉบับที่ ๓ พ.ศ. ๒๕๔ ) ข้อ ๖๕ (๒) หลักประกันสัญญาให้คืนให้แก่คู่สัญญาหรือผู้ค้ำประกันโดยเร็ว และอย่างช้าต้องไม่เกิน ๑๕ วันนับแต่วันที่คู่สัญญาพ้นจากข้อผูกพันตามสัญญาแล้ว ซึ่งตามสัญญาจ้าง ที่ ๑/๒๕๔๘   ลงวันที่ ๓  มีนาคม ๒๕๔๘   ข้อ ๖ ความรับผิดชอบในความชำรุดบกพร่องของงานจ้าง หากมีเหตุความชำรุดบกพร่องหรือเสียหายเกิดขึ้นจากงานจ้างนี่ภายในกำหนด ๒  ปี นับถัดจากวันที่ได้รับมอบงาน
                        องค์การบริหารส่วนตำบลควนพัง จึงขอประกาศให้ บริษัท เสริมศิริ อินเตอร์เทรด จำกัด    โดย นายสถาพร  บุญชูวงศ์  ซึ่งเป็น ผู้วางเงินประกันสัญญาดังกล่าว มาดำเนินการซ่อมแซมระบบหอกระจายข่าว  ภายในวันที่ ๕  กันยายน ๒๕๕๔ หากผู้รับจ้าง ไม่มาดำเนินการดังกล่าวภายในระยะเวลาที่กำหนด ทางองค์การบริหารส่วนตำบลควนพัง จะดำเนินการริบเงินประกันสัญญาดังกล่าวเข้าเป็นรายได้ขององค์การบริหารส่วนตำบลควนพังโดยทันที 

                       จึงขอปิดประกาศให้ทราบโดยทั่วกัน
                             ประกาศ ณ วันที่   ๑๙   เดือน สิงหาคม   พ.ศ.  ๒๕๕๔   
                                                                (ลงชื่อ)..........อภินันท์   พจนะ.............

                                                                            ( นายอภินันท์   พจนะ )
ปลัดองค์การบริหารส่วนตำบลควนพัง ปฏิบัติหน้าที่
นายกองค์การบริหารส่วนตำบลควนพัง
